Dr Burgemeischter-Poschte z'Horbe isch, wil d'Gmei wäniger wie 1000 Iwohner het, ehreamtlich. Dr gegewärtig Amtsinhaber Markus Riesterer isch bis zum Summer 2009 au glichzittig au dr hauptamtlich Burgemeischter vu Sailede gsi, wo ebefalls zue dr Verwaltigsgmeinschaft Hexedal ghört. Vu sällem Amt isch er aber zruckträtte um neje Geschäftsfüehrer vum Gwerbepark Brisgau z'werre. Au in sällem Amt folgt er wie z'Horbe im Werner Dammert noch, wo vor ihm ehreamtlicher Burgemeischter vu Horbe gsi isch (un längjähriger Burgemeischter vu Merzhüse).